Mia, vanoggend kwart oor vier (Ouma het gekyk op haar horlosietjie) toe dink ek oor ons twee se brief. Dit is toe dat ek besluit vandag gesels ek met jou oor KYK en SIEN.
Twee maats . Ek vermoed dit sal seker die woorde wees wat jy die meeste by Ouma gaan hoor. “Kyk die wurmpie ..blommetjie !” “Kom ons kyk saam wat sien jy alles op hierdie bladsy?”
Buiten nou vir die gewone kyk en sien wil Ouma so effens filosofies raak .. ( ‘n grootwoord vir dink , oordink en redeneer) Eintlik moet ek vir oom Dawid (ouma se boetie) vra om hierdie blog saam te skryf..Om te kyk is goed. Om te sien is ook goed om raak te sien wat lief en dierbaar is – is kosbaar. Om te weet , dit is deel van grootword en glo vir Ouma , daar is steeds dinge wat ons ook nie weet nie.
Alles wat jy sien , gaan jy eendag self moet besluit wat jy ter harte gaan neem. Nou , glo ek , kyk jy met die oë van ‘n kindjie en sien en ervaar jy ons almal se liefde .
Ouma wil darem ‘n foto plaas.. hierdie het jou Pappa met sy selfoonkamera geneem . Jou oogkleur wissel gedurig. Dit is op hierdie foto soos die kleur van Ouma se Woolies koffiebeker.. so middernagblou.
Ons het almal gekyk en gesien .. dat jy ons almal om jou pinkie draai. Die pinkiedraai storie- daaroor sal ek nog met jou gesels . So bietjie oor nederigheid en so aan …
Ons gesels weer, ons is lief vir jou Mia.
20 comments on “Liewe Mia”	Net Ek	Augustus 26, 2014
Sy word so groot!
Antwoord	ddupl3ss1s	Augustus 27, 2014
As die kleinkindjie so groot word begin ek al dink, ek hoop ek beleef darem heelwat grootwordjare..
Antwoord	Net Ek	Augustus 27, 2014
Dis snaaks, my ma het presies dieselfde gesê. sy het altyd gesê sy hoop sy sien my kinders darem in die hoërskool, en nou is my oudste al in graad 10. my ma het juis net nou die dag gesê dat die tyd so vinnig gaan, mens is bang jy sien nie die kinders grootword nie, en as jy kyk is hulle groot en jy is oud! :lol:
ddupl3ss1s	Augustus 27, 2014
Nou wonder ek hoe oud is jou Ma ? ..ek kan net daarop Amen.
Net Ek	Augustus 27, 2014
My ma is nog nie so oud nie! Sy word 57 – ek het haar per ongeluk bietjie vroeg ouma gemaak! :-)
Maggies, geniet haar . Nee 57 is definitief nie oud nie. LikeLike
perdebytjie	Augustus 26, 2014
Pragtige foto…daardie ogies!
Antwoord	ddupl3ss1s	Augustus 26, 2014
Hulle raak so navy … ek aanvaar die kleur sal eers later sigbaar wees. mamma bruin oë en pappa grysgroen.
Antwoord	scrapydo	Augustus 26, 2014
Soentjies vir Mia, sy groei vreslik. Een van die dae kyk sy saam na alles.Pragtige foto
Sy raak nou so geluidjie geselserig , en die glimlaggies is volop. Ons geniet haar vreeslik.
Lekker, geniet dit(Fluister- een of ander tyd gaan dinge dalk hier ook gebeur! Wil nie te hard dit se nie)
scrapydo	Augustus 27, 2014
Shhhh moenie slapende honde wakker maak nie!
Kameel	Augustus 26, 2014
Kosbaar hierdie briewe met hulle lewenslessies wat jy aan haar skryf Dirkie.
Hulle word net te vinnig groot.
Kameel dit is nou die voordeel van hierdie briewe , as sy dit eendag te lese kry sal sy volle begrip hê van grootmense se bekommernisse . San mog hul dalk dit aanwend in ‘n volgende geslag.. Dankie vir jou saamlees.
Antwoord	rondomtaliedraai	Augustus 26, 2014
Ag dis so lekker om hier te lees. Lekker om te sien sy stel al belang in die omgewing.
Nou begin sy mens so navolg as mens uit vertrek uitbeweeg.. en die herkenning van haar Mamma , Ek het nooit met my kinders so opgelet van al die stadia nie. Te besig wasgoed en huis en kos en en … ai tog, ek kon tog maar liewer die skottelgoed gelos het en bietjie meer geniet het.
Antwoord	rondomtaliedraai	Augustus 27, 2014
Dis mos waarom mens Ouma is… Geniet dit! en dankie dat ons saam met jou kan geniet … Gelukkig mis ons die opgooi en poefdoeke
Ha ha .. gelukkig was daar nog nie opspoeg nie… maar o weeee daardie doeke ‘van boven in en onder uit’ oegg nie goed vir oumens gestelle nie…
..en jammer ek’s bietjie stadig …sien ek skielik die ‘mis’ raak en toe sit ek nou hier en lag op my eentjie… hmmm dit pong jong!!!
This entry was posted on Augustus 26, 2014 by ddupl3ss1s in Briewe.	Kortskakel